Rafael Nadal
Nadalin valmentajana toimi pitkään hänen setänsä Toni Nadal, itsekin entinen tennispelaaja. Vaikka Nadal on oikeakätinen, hän lyö vasemmalla. Tämä on peräisin hänen valmentajasetänsä Toni Nadalin ehdotuksesta varhaisessa vaiheessa, jolloin Nadal löi sekä rystyn että kämmenen kahdella kädellä. Näin ruvettiin työstämään Rafaelin yhden käden kämmentä vasemmalta puolelta, koska Toni oli sitä mieltä, että vasenkätiset pelaajat pärjäävät vähemmistönä paremmin.
Benito Floro
Real Madridista Floro palasi Albaceteen, mutta kauden 1991–1992 kaltaista menestystä seura ei enää saavuttanut. Vuosituhannen vaihteen molemmin puolin hän vieraili Espanjan ulkopuolella japanilaisen Vissel Koben ja meksikolaisen Monterreyn valmentajana. Espanjan pääsarjassa Floro on valmentanut myös Sporting Gijónia, Villarrealia ja toistaiseksi viimeisen kerran Mallorcaa syyskaudella 2004. Kaudella 2005–2006 hän toimi Real Madridin jalkapallotoimenjohtajana.